Հայաստանում նոր իրավիճակ է, և այդ նոր իրավիճակում եվրոպական ուղղությամբ աշխատանքում անելիք և այսպես ասած՝ պարտավորություն պետք է ունենա ոչ միայն Հայաստանի իշխանությունը, այլ նաև ԵՄ ղեկավարությունը: Այսինքն՝ ոչ միայն նոր իշխանությունը իր եվրոպական քաղաքականությամբ պետք է որակապես տարբերվի նախորդից, այլ ըստ էության՝ նաև Եվրամիության քաղաքականությունը պետք է որակապես տարբերվի նախորդ իշխանության հանդեպ եղած քաղաքականությունից: Այստեղ, իհարկե, շատերն են անմիջապես նկատի առնում Հայաստանին հատկացվելիք ֆինանսական աջակցությունը: Սակայն խնդիրն, անշուշտ, լոկ Եվրամությունը «բանկոմատի» դերում դիտարկելը չէ: